CELEX: 32016D1170
Language: et
Date: 2016-07-12 00:00:00
Title: Nõukogu otsus (EL) 2016/1170, 12. juuli 2016, millega määratakse kindlaks Euroopa Liidu nimel ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepinguga moodustatud ühiskomitees võetav seisukoht seoses ühiskomitee töökorra vastuvõtmise ning töörühmade moodustamisega

19.7.2016   
            
            
               ET
            
            
               Euroopa Liidu Teataja
            
            
               L 193/29
            
         NÕUKOGU OTSUS (EL) 2016/1170,
   12. juuli 2016,
   millega määratakse kindlaks Euroopa Liidu nimel ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepinguga moodustatud ühiskomitees võetav seisukoht seoses ühiskomitee töökorra vastuvõtmise ning töörühmade moodustamisega
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikleid 207 ja 209 koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vaheline laiahaardelise partnerluse ja koostöö raamleping (1) (edaspidi „leping“) jõustus 1. mail 2014.
            
         
               (2)
            
            
               Kooskõlas lepingu artikliga 41 moodustati ühiskomitee, et tagada muu hulgas lepingu nõuetekohane toimimine ja rakendamine (edaspidi „ühiskomitee“).
            
         
               (3)
            
            
               Lepingu tulemuslikule rakendamisele kaasa aitamiseks tuleks võtta vastu ühiskomitee töökord.
            
         
               (4)
            
            
               Lepingu artikli 41 kohaselt võib ühiskomitee moodustada töörühmi, kes abistaksid teda ta ülesannete täitmisel.
            
         
               (5)
            
            
               Seetõttu peaks liidu seisukoht ühiskomitees seoses ühiskomitee töökorra vastuvõtmise ja töörühmade moodustamisega põhinema käesolevale otsusele lisatud ühiskomitee otsuste eelnõudel,
            
         ON VASTU VÕTNUD KÄESOLEVA OTSUSE:
   Artikkel 1
   1.   Liidu nimel lepingu artikli 41 kohaselt moodustatud ühiskomitees võetav seisukoht seoses
   
               a)
            
            
               ühiskomitee töökorra vastuvõtmise ning
            
         
               b)
            
            
               töörühmade moodustamisega
            
         põhineb käesolevale otsusele lisatud ühiskomitee otsuste eelnõudel.
   2.   Otsuste eelnõude väiksemates muudatustes võivad liidu esindajad ühiskomitees kokku leppida ilma nõukogu täiendava otsuseta.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 12. juuli 2016
      
         
            Nõukogu nimel
         
         
            eesistuja
         
         P. KAŽIMÍR
      
   
   
      (1)  Ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vaheline laiahaardelise partnerluse ja koostöö raamleping (ELT L 125, 26.4.2014, lk 17).
   
      EELNÕU
      ELi-INDONEESIA ÜHISKOMITEE OTSUS nr 1/2016,
      …,
      millega võetakse vastu ühiskomitee töökord
      ELi-INDONEESIA ÜHISKOMITEE,
      võttes arvesse ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelist laiahaardelise partnerluse ja koostöö raamlepingut (1) (edaspidi „leping“), eriti selle artiklit 41,
      ning arvestades järgmist:
      
                  (1)
               
               
                  Leping jõustus 1. mail 2014.
               
            
                  (2)
               
               
                  Lepingu tulemuslikule rakendamisele kaasa aitamiseks tuleks võimalikult kiiresti moodustada ühiskomitee.
               
            
                  (3)
               
               
                  Lepingu artikli 41 lõike 5 kohaselt peaks ühiskomitee võtma lepingu kohaldamiseks vastu ühiskomitee töökorra,
               
            ON VASTU VÕTNUD KÄESOLEVA OTSUSE:
      Ainus artikkel
      Võetakse vastu ühiskomitee töökord, mis on esitatud lisas.
      
         …,
         
            
               ELi-Indoneesia ühiskomitee nimel
            
            
               eesistuja
            
         
      
      
         (1)  ELT L 125, 26.4.2014, lk 17.
      
         LISA
         Ühiskomitee töökord
         Artikkel 1
         Koosseis ja eesistuja
         1.   Ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelise laiahaardelise partnerluse ja koostöö raamlepingu (edaspidi „leping“) artikli 41 kohaselt moodustatud ühiskomitee täidab lepingu artiklis 41 sätestatud ülesandeid.
         2.   Ühiskomitee koosneb mõlema lepinguosalise võimalikult kõrgetasemelistest esindajatest.
         3.   Ühiskomitee eesistujaks on vaheldumisi Indoneesia Vabariigi välisminister ning liidu välisasjade ja julgeolekupoliitika kõrge esindaja. Nad võivad delegeerida oma volituse ühiskomitee koosolekut täielikult või osaliselt juhatada kõrgetasemelisele ametnikule.
         Artikkel 2
         Esindamine
         1.   Lepinguosalised teatavad teineteisele ühiskomiteesse määratud esindajate (edaspidi „liikmed“) nimekirja. Nimekirja haldab ühiskomitee sekretariaat.
         2.   Kui liige soovib, et teda esindaks asendusesindaja, teatab ta enne asjaomase koosoleku toimumist eesistujale kirjalikult oma asendusesindaja nime. Liikme asendusesindajal on kõik asjaomase liikme õigused.
         Artikkel 3
         Delegatsioonid
         1.   Ühiskomitee liikmetel võib kaasas olla teisi ametnikke. Enne iga koosolekut teatab sekretariaat lepinguosalistele koosolekul osalevate delegatsioonide kavandatava koosseisu.
         2.   Asjakohasel juhul ja lepinguosaliste vastastikusel kokkuleppel võib ühiskomitee kutsuda koosolekutel osalema eksperte või teiste asutuste esindajaid kas vaatlejana või teabe saamiseks konkreetse teema kohta.
         Artikkel 4
         Koosolekud
         1.   Kui lepinguosalised ei ole kokku leppinud teisiti, tuleb ühiskomitee tavapäraselt kokku vähemalt korra kahe aasta jooksul. Ühiskomitee koosolekud kutsub kokku eesistuja ning koosolekuid peetakse vastastikku kokku lepitud kuupäeval vaheldumisi Indoneesias ja Brüsselis. Lepinguosaliste kokkuleppel võidakse kokku kutsuda ka ühiskomitee erakorralisi koosolekuid.
         2.   Erandkorras võib mõlema lepinguosalise kokkuleppel ühiskomitee koosolekuid korraldada ka tehniliste vahendite abil, näiteks video- või telekonverentsina.
         3.   Ühiskomitees kohtuvad kooskõlas lepinguosaliste kokkuleppega võimalikult kõrgetasemelised esindajad. Lepinguosalised püüavad võimaluse korral tagada oma osaluse ministrite tasandil.
         4.   Ministrite tasandil juhatatavaid ühiskomitee koosolekuid valmistatakse ette eelnevalt toimuval kõrgetasemeliste ametnike koosolekul.
         Artikkel 5
         Avalikustamine
         1.   Kui lepinguosalised ei otsusta teisiti, ei ole ühiskomitee koosolekud avalikud. Kui lepinguosaline esitab ühiskomiteele konfidentsiaalsena tähistatud teavet, käsitleb teine lepinguosaline seda teavet konfidentsiaalsena.
         2.   Ühiskomitee võib teha avalikkusele suunatud avaldusi, kui ta peab seda asjakohaseks.
         Artikkel 6
         Sekretariaat
         Euroopa välisteenistuse esindaja ja Indoneesia Vabariigi valitsuse esindaja tegutsevad ühiselt ühiskomitee sekretäridena. Kogu ühiskomitee eesistuja kirjavahetus edastatakse sekretäridele. Ühiskomitee eesistuja kirjavahetus võib toimuda mis tahes kirjalikus vormis, sh e-posti teel.
         Artikkel 7
         Koosolekute päevakorrad
         1.   Eesistuja koostab iga koosoleku esialgse päevakorra. See saadetakse tavapäraselt koos asjakohaste dokumentidega teisele lepinguosalisele hiljemalt 15 päeva enne koosoleku algust.
         2.   Eesistuja võib teha ettepaneku kaasata ühiskomitee koosolekutele eksperte, et konkreetse päevakorrapunkti kohta teavet koguda.
         3.   Iga koosoleku alguses võtab ühiskomitee vastu päevakorra. Lepinguosaliste kokkuleppel võidakse päevakorda võtta ka küsimusi, mis esialgses päevakorras ei sisaldunud.
         4.   Erijuhtudel ja lepinguosaliste kokkuleppel võib eesistuja konkreetse juhtumi asjaolude arvesse võtmiseks lõikes 1 osutatud tähtaegu lühendada.
         Artikkel 8
         Kooskõlastatud protokoll
         1.   Ühiskomitee koosoleku tulemus vormistatakse kooskõlastatud protokollina.
         2.   Kooskõlastatud protokolli eelnõu koostavad kaks sekretäri ühiselt iga koosoleku järel pärast võõrustajalt kokkuvõtte saamist ja tavaliselt 30 kalendripäeva jooksul pärast koosolekut. Kooskõlastatud protokolli eelnõu tugineb kokkuvõttel, mille teeb ühiskomitee järelduste kohta eesistuja.
         3.   Mõlemad lepinguosalised peavad kooskõlastatud protokolli heaks kiitma 45 kalendripäeva jooksul pärast koosoleku toimumise kuupäeva või muuks lepinguosaliste poolt kokkulepitud kuupäevaks. Kui protokolli suhtes on jõutud kokkuleppele, kirjutavad lepinguosalised alla kaks originaaleksemplari. Kumbki lepinguosaline saab ühe originaaleksemplari.
         Artikkel 9
         Otsused ja soovitused
         1.   Lepingu artiklis 41 sätestatud ülesannete täitmiseks võib ühiskomitee leppida kokku otsuse ja/või soovituse vastuvõtmises. Sellisel otsusel ja/või soovitusel peab olema seerianumber, vastuvõtmise kuupäev ja teema kirjeldus.
         2.   Kui asjaolud seda nõuavad, võib ühiskomitee otsuse või soovituse vastu võtta kirjaliku menetluse teel.
         3.   Artiklist 5 olenemata võib kumbki lepinguosaline otsustada avaldada ühiskomitee otsused ja soovitused oma ametlikus väljaandes.
         Artikkel 10
         Kirjavahetus
         1.   Ühiskomiteele adresseeritud kirjavahetus suunatakse emma-kumma lepinguosalise sekretärile, kes omakorda teavitab teist sekretäri.
         2.   Sekretariaat tagab, et ühiskomiteele adresseeritud kirjavahetus edastatakse eesistujale ja saadetakse asjakohasel juhul edasi artiklis 11 osutatud dokumentidena.
         3.   Sekretariaat edastab eesistuja saadetud kirjad lepinguosalistele ja saadab need asjakohasel juhul edasi artiklis 11 osutatud dokumentidena.
         Artikkel 11
         Dokumendid
         1.   Kui ühiskomitee arutelud põhinevad kirjalikel dokumentidel, nummerdab sekretariaat kõnealused dokumendid ning saadab need edasi liikmetele.
         2.   Kumbki sekretär vastutab dokumentide edasisaatmise eest oma poole asjaomastele liikmetele ühiskomitees ning saadetavate dokumentide koopiate süstemaatilise saatmise eest teisele sekretärile.
         Artikkel 12
         Kulud
         1.   Lepinguosalised kannavad kõik ühiskomitee koosolekutel osalemisega seotud kulud, sealhulgas personali-, reisi-, elamis-, posti- ja telekommunikatsioonikulud.
         2.   Koosolekute korraldamise ja dokumentide paljundamisega seotud kulud kannab koosolekut võõrustav lepinguosaline.
         Artikkel 13
         Töökorra muutmine
         Kumbki lepinguosaline võib kirjalikult taotleda töökorra läbivaatamist ning töökorda on võimalik muuta lepinguosaliste ühisel kokkuleppel kooskõlas artikliga 9.
         Artikkel 14
         Töörühmad ja muud mehhanismid
         1.   Ühiskomitee võib moodustada töörühmi või muid mehhanisme, kes abistaksid teda ta ülesannete täitmisel. Töörühmad ja muud mehhanismid annavad aru ühiskomiteele.
         2.   Ühiskomitee võib otsustada saata olemasolevad töörühmad või muud mehhanismid laiali või moodustada täiendavaid töörühmi või muid mehhanisme, kes abistaksid teda ta ülesannete täitmisel.
         3.   Töörühmad ja muud mehhanismid annavad igal ühiskomitee koosolekul ühiskomiteele oma tegevusest põhjalikult aru.
         4.   Töörühmadel on õigus anda ühiskomiteele üksnes soovitusi.
      
   
   
      EELNÕU
      ELi-INDONEESIA ÜHISKOMITEE OTSUS nr 2/2016,
      …,
      töörühmade ja muude mehhanismide moodustamise kohta
      ELi-INDONEESIA ÜHISKOMITEE,
      võttes arvesse ühelt poolt Euroopa Ühenduse ja selle liikmesriikide ning teiselt poolt Indoneesia Vabariigi vahelist laiahaardelise partnerluse ja koostöö raamlepingut (1) (edaspidi „leping“), eriti selle artiklit 41, ja ühiskomitee töökorra artiklit 14,
      ning arvestades järgmist:
      
                  (1)
               
               
                  Leping jõustus 1. mail 2014.
               
            
                  (2)
               
               
                  Lepingu tulemuslikule rakendamisele kaasa aitamiseks tuleks võimalikult kiiresti kehtestada selle institutsiooniline raamistik.
               
            
                  (3)
               
               
                  Lepingu artikli 41 lõike 3 ja ühiskomitee töökorra artikli 14 kohaselt võib ühiskomitee moodustada töörühmi ja muid mehhanisme, kes abistaksid teda ta ülesannete täitmisel.
               
            
                  (4)
               
               
                  Selleks et võimaldada ekspertide tasandi arutelusid lepingu kohaldamisalasse kuuluvates põhivaldkondades, võib moodustada töörühmi või muid mehhanisme. Lepinguosalised võivad lisaks kokku leppida, et nad muudavad töörühmade või muude mehhanismide nimekirja ja/või nende pädevuse ulatust.
               
            
                  (5)
               
               
                  Ühiskomitee võib töökorra artikli 9 kohaselt otsuseid vastu võtta ka kirjaliku menetluse teel.
               
            
                  (6)
               
               
                  Käesolev otsus tuleks vastu võtta, et töörühmad või mehhanismid saaksid alustada tegevust õigeaegselt,
               
            ON VASTU VÕTNUD KÄESOLEVA OTSUSE:
      Ainus artikkel
      Moodustatakse käesoleva otsuse lisas loetletud töörühmad ja muud mehhanismid.
      
         …,
         
            
               ELi-Indoneesia ühiskomitee nimel
            
            
               eesistuja
            
         
      
      
         (1)  ELT L 125, 26.4.2014, lk 17.
      
         LISA
         ELi-Indoneesia ühiskomitee
         Töörühmad ja muud mehhanismid
         
                     1)
                  
                  
                     Arengukoostöö töörühm
                  
               
                     2)
                  
                  
                     Kaubanduse ja investeeringute töörühm
                  
               
                     3)
                  
                  
                     Inimõigustealane dialoog
                  
               
                     4)
                  
                  
                     Poliitiline dialoog
                  
               
                     5)
                  
                  
                     Julgeolekudialoog